Mänig:    D'WEMI hät agfange...  Am morge isch es drumm gange, dass alli Ada's ihres pers EAM abgä händ. Komischer Wies hät ziemli wenig gfählt  Nach em Mittagässe hät mer agfange s'erschte Korps Mat abgä, wobi d'Züüghüüsler wieder mal ihre eigetli Plan über dä Hufe gworfe händ    Zischtig:    Wie am Vortag hät mer mit dä Mat Abgab wietergmacht. Dä Grundsatz isch wieder ä mal gsi: "Lass dich nicht von Zeugheuslern aufregen" Me händ wieder me Mat  chöne abgä als eigentli vorgseh wäri. Am Nami isch dänn no e Waffeinspektion uf em Programm gstande.    Mittwuch:    S'letschte Mat hät mer uf dä dä 10DM verlade und dänn isch au die Fuhr is Züüghuus gange. Die erschti provisorischi Rächnig isch cho.. momentane Verluscht 12'000 CHF, aber no ä kei Panik das isch genau no s'Mat wommer no bis am Fritig händ.    Dunnstig:    Für was i ufgstande bin weiss i ächt nöd.. Es isch dä ganzi Tag nüt gloffe.    Fritig:    Dä grossi Tag vo dä Entscheidig. Nach dä Schlussrächnig isch mer uf en Mat Verluscht vo 140 CHF cho. En verdammt chline Mat Verluscht für 10 Wuche Usbildig.. Aber leider häm mer au no e Mat Beschädigung vo 1200 CHF gha. Alles i alem händ mer en Soldabzug vo 17 CHF pro Nase gha. Und dänn hät's am 1430 gheisse: "Die Flab RS 93-2, Kp B-2 ist beendet";-)  Mit dem Satz sind für mich 9 Mönet Dienst am Stuck verbi gange, e langi, härti aber uf jede e lernrichi und guti Zit. Mit dem Satz verabschieded  sich dä Lwf Uof Stinger TB228 vo dä Plattform motorfahrer.ch. Beschte Dank an Webmaster und für die wo no dranne sind, hebed dure!!    Tschou zäme  TB228